36. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 134 της 18/26 Φεβρ. 1974 (ΦΕΚ Α΄ 50) Περί ασκήσεως υπό του Ελεγκτικού Συνεδρίου προληπτικού ελέγχου επί των δαπανών του ΕΙΡΤ. Έχοντες υπ’ όψει: 1)Τας διατάξεις του άρθρ. 5 του Ν.Δ. 745/1970 «περί ρυθμίσεως ζητημάτων τινών αφορώντων το ΕΙΡΤ». 2)Τας διατάξεις του Ν.Δ. 744/1970 «περί υπαγωγής της Γενικής Διευθύνσεως Τύπου και Πληροφοριών του Υπουργείου Προεδρίας Κυβερνήσεως υπό τον Πρωθυπουργόν, μετονομασίας και οργανώσεως αυτής.». 3)Τας διατάξεις του Β.Δ. 17/71 «περί οργανώσεως, συγκροτήσεως, λειτουργίας και αρμοδιοτήτων της Γενικής Γραμματείας Τύπου και Πληροφοριών». 4)Τας διατάξεις του άρθρ. 18 του Ν.Δ. 1265/72 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου, ως και των λογαριασμών των δημοσίων υπολόγων και παρακολουθήσεως των εσόδων των». Σελ. 296,20(α) Τεύχος 523-Σελ. 140 5)Την υπ’ αριθ. 1333/18.1.74 απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ» (ΦΕΚ 51 Β΄ από 19.1.74). 6)Την υπ’ αριθ. 653/27.9.73 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Οικονομικών, απεφασίσαμεν και διατάσσομεν: Άρθρον μόνον.-Επί των δαπανών του Εθνικού Ιδρύματος Ραδιοφωνίας-Τηλεοράσεως ασκείται υπό του Ελεγκτικού Συνεδρίου προληπτικός έλεγχος. Εις τον Ημέτερον Υπουργόν παρά τω Πρωθυπουργώ, ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 1324]